Més d’un miler de bons desitjos enganxats en globus es van enlairar pel cel de L’Hospitalet en el marc de les Festes de la Primavera. La recent creada Xarxa per la Convivència ha impulsat aquesta iniciativa que té com a objectiu ajudar a millorar el civisme, la comunicació i les relacions positives a la ciutat.
L’alcaldessa de L’Hospitalet, Núria Marín, va assistir al llançament dels globus el passat 21 d’abril i ha felicitat la Xarxa per aquesta activitat i pel seu projecte.